الإدعاء
- تصميم منتشر بشكل كبير جدًا، عليه لوجو جريدة الوطن، بيقول: "وزير الاثار: نزع الجنسية المصريه عن اي مواطن لم يزور الاهرامات اخر خمس سنوات".
– خبر مفبرك. وزير الآثار مقالش الكلام ده، وجريدة الوطن منشرتش أي خبر بالمحتوى ده. ✅✅
– الإشاعة دي سبق وانتشرت قبل كده في شهر فبراير اللي فات، ووقتها وزارة الآثار نفتها وقالت إن هذا التصريح عار تمامًا من الصحة ولم يصدر من وزير الآثار بأي شكل من الأشكال، و لم يتعرض له لا من قريب او بعيد في أي حوار له.
– لو ركزنا في الخبر هنلاقيه مليان غلطات إملائية، زي “الاثار” بدل “الآثار”، و”المصريه” بدل “المصرية”، و”اي” بدل “أي”، و”لم يزور” بدل “لم يزر”، و”الاهرامات” بدل “الأهرامات”، و”اخر” بدل “آخر”، وده دليل أولي مهم على إن الخبر مفبرك.